|  |  |  |
| --- | --- | --- |
| http://www.cyprus.gov.cy/portal/portal.nsf/0/64b48afa606d5553c22570360021f4a4/Text/8.30D2?OpenElement&FieldElemFormat=jpg |  | logo |
| ΚΥΠΡΙΑΚΗ ΔΗΜΟΚΡΑΤΙΑ**ΥΠΟΥΡΓΕΙΟ****ΜΕΤΑΦΟΡΩΝ, ΕΠΙΚΟΙΝΩΝΙΩΝ ΚΑΙ ΕΡΓΩΝ** |  |

**Αρ. Φακ.: 12.03.001.01**

**21 Φεβρουαρίου, 2023**

**ΜΕ ΦΑΞ**

Πίνακας Αποδεκτών

**ΕΝΗΜΕΡΩΤΙΚΟ ΔΕΛΤΙΟ 1/2023**

**Οι περί Ηλεκτρισμού Νόμος (Κεφ. 170) και Κανονισμοί του 1941 μέχρι 2019**

Το Τμήμα Ηλεκτρομηχανολογικών Υπηρεσιών, ως η αρμόδια υπηρεσία για την εφαρμογή των προνοιών της περί Ηλεκτρισμού Νομοθεσίας, περιλαμβανομένων και των προνοιών του προτύπου BS 7671:2008 (2015) – 17η Έκδοση των Κανονισμών για τις ηλεκτρολογικές εγκαταστάσεις όπως έχει καθοριστεί με το Βασικό Διάταγμα Κ.Δ.Π. 168/2017 και το Τροποποιητικό Διάταγμα Κ.Δ.Π. 58/2018 που εξέδωσε ο Υπουργός Μεταφορών, Επικοινωνιών και Έργων, ενημερώνει όσους εμπλέκονται με τα θέματα που αφορούν τις ηλεκτρικές εγκαταστάσεις οι οποίες εμπίπτουν στην περί Ηλεκτρισμού Νομοθεσία για τα πιο κάτω:

**Α. Κεντρική προστατευτική συσκευή της ηλεκτρολογικής εγκατάστασης – Χρήση MCB & RCD σε σειρά**

Σύμφωνα με τον Κανονισμό 531.2.8, όπου χρησιμοποιείται RCD για προστασία έναντι βλάβης με ξεχωριστή συσκευή για προστασία έναντι υπερέντασης θα πρέπει **να εξακριβώνεται** ότι το RCD μπορεί να αντέξει χωρίς να υποστεί οποιαδήποτε βλάβη, τις θερμικές και μηχανικές καταπονήσεις που πιθανόν να προκληθούν λόγω σφάλματος κατάντη (downstream) του RCD.

Επίσης στο Πρότυπο ΕΝ61008 - – προδιαγραφές για Αυτόματους Διακόπτες Διαρροής (RCCBs), καθορίζονται τα εξής:

1. Στην παράγραφο 5.4 του προτύπου ο συντονισμός μεταξύ RCCBs και συσκευών προστασίας έναντι υπερέντασης (SCPDs) θα πρέπει να επιβεβαιώνεται (**shall be verified)** στη βάση τωναπαιτήσεων που περιγράφονται στην παράγραφο 9.11.2.1 του προτύπου, κατόπιν ελέγχων (tests) σύμφωνα με την παράγραφο  **9.11.2.4.**
2. Στην παράγραφο 6 του προτύπου αναφέρεται ότι ο κατασκευαστής των RCCBs θα πρέπει να καθορίζει στον κατάλογο του και στο φυλλάδιο που συνοδεύει κάθε RCCB, μία ή περισσότερες συσκευές προστασίας έναντι υπερέντασης (SCPDs) οι οποίες να είναι κατάλληλες για συντονισμό με το RCCB.
3. Στον Πίνακα 18 της παραγράφου 9.11.2 του προτύπου καθορίζονται οι ελάχιστες τιμές του *I*2t και *I*p. Στις περιπτώσεις που ο κατασκευαστής καθορίζει τιμές μεγαλύτερες από τις ελάχιστες, τότε ο συνδυασμός του RCCB με το SCPD είναι απαραίτητο να τεκμηριώνεται με τη διενέργεια ελέγχων (tests), όπως αναφέρεται στην παράγραφο 5.4 του προτύπου.

Ως εκ των πιο πάνω, σε περίπτωση χρήσης συνδυασμού ανεξάρτητου MCB ή άλλης συσκευής προστασίας έναντι υπερέντασης και RCCB τα οποία ουσιαστικά είναι κατασκευασμένα σύμφωνα με δύο διαφορετικά πρότυπα απαιτείται να υποβάλλονται μαζί με την αίτηση για επιθεώρηση και έλεγχο της ηλεκτρικής εγκατάστασης στην οποία περιλαμβάνεται ο εν λόγω συνδυασμός, αποδεικτικά στοιχεία από τον κατασκευαστή του RCCB με βάση τα οποία θα τεκμηριώνεται η συμμόρφωση τους με τις απαιτήσεις του προτύπου BS 7671: 2008 (2015) και του προτύπου ΕΝ 61008.

**Β. Τρόπος εγκατάστασης συσκευής προστασίας έναντι υπερτάσεων στην αφετηρία της εγκατάστασης**

Διευκρινίζεται ότι, οι δύο αποδεκτοί τρόποι εγκατάστασης των συσκευών προστασίας έναντι υπερτάσεων στην αφετηρία μιας ηλεκτρολογικής εγκατάστασης σε σύστημα γείωσης τύπου ΤΤ, είναι:

1. ο τύπος σύνδεσης CT1 σύμφωνα με το Σχέδιο 16Α2 του Appendix 16 του BS 7671: 2008 (2015) - 17η Έκδοση των Κανονισμών για τις ηλεκτρολογικές εγκαταστάσεις, σελ. 456 και
2. ο τύπος σύνδεσης CT2 σύμφωνα με το Σχέδιο 16Α3 του Appendix 16 του BS 7671: 2008 (2015) - 17η Έκδοση των Κανονισμών για τις ηλεκτρολογικές εγκαταστάσεις, σελ. 457

**Γ. Ηλεκτρόδιο της γείωσης της εγκατάστασης**

Για σκοπούς ελέγχου και συντήρησης των ηλεκτρολογικών εγκαταστάσεων, **απαιτείται** όπως οι Σύμβουλοι Μελετητές, σημειώνουν στα ηλεκτρολογικά σχέδια της εγκατάστασης (κάτοψη) που θα υποβάλλονται για επιθεώρηση και έλεγχο το σημείο εγκατάστασης του ηλεκτροδίου της γείωσης και το είδος του.

Όλα τα πιο πάνω τίθενται σε εφαρμογή από την ημερομηνία έκδοσης του παρόντος ενημερωτικού δελτίου.